Fysikaaliset aurinkosuojavoiteet muodostavat ihon pinnalle kalvon, vaikkeivat ne jättäisikään ihoa valkoiseksi. Fysikaaliset aurinkovoiteet ovat rasvaliukoisia ja vaikka ne sisältävätkin turvallisia luomuraaka-aineita, ne on päivän päätteeksi poistettava huolellisesti iholta öljy- tai rasvapohjaisella pesuaineella tai pesuvoiteella, esimerkiksi öljypitoisella suihkusaippualla tai perusvoiteella pesten. Pesun aikana kannattaa iho hieroa kauttaaltaan öljypitoisella suihkusaippualla tai perusvoiteella, antaa vaikuttaa hetken aikaa ja sitten huuhdella ihosta aurinkovoidejäämät lämpimällä vedellä pois. Näin fysikaalinen mineraalifiltteri saadaan irtoamaan ihosta ja bonuksena herkinkin iho saa samalla kaipaamaansa kosteutusta ja pysyy ihanan pehmeänä.